ΓΡΑΠΤΗ ΕΡΩΤΗΣΗ E-0657/03

υποβολή: Alexandros Alavanos (GUE/NGL) προς την Επιτροπή

(6 Μαρτίου 2003)

Θέμα: Αποκατάσταση ζημιών από φυσικές καταστροφές στα Νησιά των Κυκλάδων

Ανυπολόγιστες καταστροφές έχουν προκληθεί από τις συνεχείς καταρρακτώδεις βροχοπτώσεις των τελευταίων ημερών στα περισσότερα από τα νησιά του Νομού Κυκλάδων, τα οποία και κηρύχθηκαν σε

κατάσταση έκτακτης ανάγκης. Σχεδόν ολόκληρο το οδικό δίκτυο έχει καταστραφεί από κατολισθήσεις και καθιζήσεις, ενώ από τηνπερχείλιση των ρεμάτων έχουν καταστραφεί σχεδόν ολοσχερώς μικρά φράγματα, τοιχεία και αναβαθμίδες με αποτέλεσμα μεγάλες εκτάσεις, αγροτικές και αστικές να καλυφθούν από μεγάλο όγκοδάτων.

Επειδή οι καταστροφικές αυτές πλημμύρες έχουν πλήξει το μεγαλύτερο μέρος του πληθυσμού και έχουν προκαλέσει σοβαρές και διαρκείς επιπτώσεις στις συνθήκες διαβίωσης και την οικονομική σταθερότητα της περιοχής.

Ερωτάται η Επιτροπή:

1. Θα εξετάσει η Κοινότητα τη χρηματοδότηση των παραπάνω περιοχών με βάση τα προβλεπόμενα στηνποπαράγραφο 2 του άρθρου 2 του κανονισμού (ΕΚ) 2012/2002(1) που δίνει τη δυνατότητα να τύχει ενίσχυσης από το Ταμείο Αλληλεγγύης της Ευρωπαϊκής Ένωσης μια περιοχή που έχει πληγεί από τεράστια καταστροφή ακόμα και αν δεν πληρούνται τα ποσοτικά κριτήρια που ορίζει ο κανονισμός, όπως η νησιωτική περιοχή των Κυκλάδων·

2. Μπορούν να χρησιμοποιηθούν πόροι για την αποκατάσταση των ζημιών από τα διαρθρωτικά ταμεία·

3. Ειδικά για την αποκατάσταση των αναβαθμίδων και τη διευθέτηση των χειμάρρων, μπορούν να χρησιμοποιηθούν πόροι από το πρόγραμμα αγροτικής ανάπτυξης·

(1) ΕΕ L 311 της 14.11.2002, σελ. 3.

Απάντηση του κ. Barnier εξ ονόματος της Επιτροπής

(9 Απριλίου 2003)

Η Επιτροπή εκφράζει τη συμπαράστασή της στους κατοίκους των νησιών των Κυκλάδων και των άλλων περιοχών της Ελλάδας που επλήγησαν από τα πρόσφατα ακραία καιρικά φαινόμενα.

Το Ταμείο Αλληλεγγύης της Ευρωπαϊκής Ένωσης (EUSF) μπορεί να κινητοποιηθεί μόνο με βάση αίτηση βοήθειας από τις εθνικές αρχές της ενδιαφερόμενης χώρας. Οι ελληνικές αρχές ανήγγειλαν ότι έχουν την πρόθεση ναποβάλουν τέτοια αίτηση. Σύμφωνα με τον κανονισμό του EUSF(1) οι αιτήσεις θα πρέπει να γίνουν εντός δέκα εβδομάδων από την ημερομηνία της πρώτης ζημίας που προκλήθηκε από την καταστροφή.

Το Αξιότιμο Μέλος του Ευρωπαϊκού Κοινοβουλίου αναφέρει πως η καταστροφή δεν μπορεί να χαρακτηρισθεί ως μείζων καταστροφή κατά την έννοια του κανονισμού του Συμβουλίου, και αυτό σημαίνει ότι οι προκληθείσες ζημίες δεν ανταποκρίνονται στο ποσοτικό κριτήριο των 3 δισεκατ. ευρώ ή του 0,6 % του Ακαθάριστου Εθνικού Εισοδήματος (ΑΕΕ). Το Αξιότιμο Μέλος αναφέρθηκε στις προβλέψεις του άρθρου 2 παράγραφος 2 του κανονισμού EUSF ως βάση για τη χορήγηση κονδυλίων από την Ένωση στις πληγείσες περιοχές. Το άρθρο αυτό προβλέπει πωςπό εξαιρετικές περιστάσεις μία περιοχή μπορεί επίσης να απολαύει ενίσχυσης από το ταμείο, εφόσον η εν λόγω περιοχή επλήγη από τεράστια καταστροφή, που έπληξε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής.

Εάν η Επιτροπή κρίνει με βάση τις πληροφορίες που θαποβληθούν, ότι ικανοποιούνται τα κριτήρια, τότε θα κάνει πρόταση για την κινητοποίηση του Ταμείου Αλληλεγγύης στην Αρχή που είναι Αρμόδια για τον Προϋπολογισμό.

Με βάση τη νομοθεσία που ισχύει για τα Διαρθρωτικά Ταμεία, τον κανονισμό (ΕΚ) αριθ. 1260/99 του Συμβουλίου της 21ης Ιουνίου 1999(2) καθώς και τις συμφωνίες που περιέχονται τόσο στο ελληνικό κοινοτικό πλαίσιο στήριξης όσο και στο επιχειρησιακό πρόγραμμα για την περιοχή του Νοτίου Αιγαίου για την περίοδο 2000-2006, είναι δυνατόν να διατεθούν κονδύλια από το Ευρωπαϊκό Ταμείο Περιφερειακής Ανάπτυξης (ΕΤΠΑ) για την αποκατάσταση των δημόσιωνποδομών που επλήγησαν από τις τελευταίες ακραίες καιρικές συνθήκες στις Κυκλάδες.

Μέχρι σήμερα η Επιτροπή δεν έχει λάβει καμία πληροφορία από τις ελληνικές αρχές σχετικά με τις επιπτώσεις στις αναβαθμίδες και στα φράγματα της Νομαρχίας Κυκλάδων, που προκλήθηκαν από τα ακραία καιρικά φαινόμενα. Είναι δυνατόν να χρησιμοποιηθεί κοινοτική στήριξη στα πλαίσια του Ευρωπαϊκού Γεωργικού Ταμείου Προσανατολισμού και Προσανατολισμού προκειμένου να ενισχυθεί η αποκατάσταση του δυναμικού γεωργικής παραγωγής στις πληγείσες περιοχές. Αυτό ισχύει τόσο για την επιδιόρθωση των αναβαθμίδων όσο και για τη διευθέτηση των χειμάρρων.

Οι αποφάσεις σχετικά με τη χρήση του ΕΤΠΑ και του ΕΓΤΠΕΠροσανατολισμού θα ληφθούν ενδεχομένως από τις ελληνικές αρχές, σύμφωνα με τις ισχύουσες διαδικασίες σχετικά με τη διαχείριση των επιχειρησιακών προγραμμάτων στην Ελλάδα.

(1) Κανονισμός (ΕΚ) αριθ. 2012/2002 του Συμβουλίου της 11ης Νοεμβρίου 2002 για την ίδρυση του Ταμείου Αλληλεγγύης της Ευρωπαϊκής Ένωσης.

(2) ΕΕ L 161 της 26.6.1999.